Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, ikerketa industrialeko eta eraikuntzaren robotizazioko zentro bat sortzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torresek, Legebiltzarreko Erregelamenduan ezarritakoaren babesean, honako galdera hau aurkezten du, bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariak Osoko Bilkuran ahoz erantzun dezan:

Duela gutxi, Nafarroako Gobernuak jakinarazi zuen ikerketa industrialeko eta eraikuntzaren robotizazioko zentro bat sortzea bultzatuko zuela, Züricheko Unibertsitate Politeknikoarekin batera, eraikuntza jasangarri eta eskuragarrian aurrera egiteko.

Hori dela-eta, honako galdera hau egiten dugu:

Zer urrats egin dira orain arte ikastetxea sortzeko, zeintzuk eginen dira etorkizun hurbilean, zein epe ezartzen dira eta zein dira lortu beharreko helburuak?

Iruñean, 2021eko urriaren 21ean

Foru parlamentaria: Mikel Asiain Torres